**Tο δημοκρατικό πολίτευμα σταθεροποιείται – Ο Περικλής και το δημοκρατικό πολίτευμα**

**Η ΠΟΛΙΤΙΚΗ ΖΩΗ ΣΤΗΝ ΑΘΗΝΑ ΜΕΤΑ ΤΟΥΣ ΠΕΡΣΙΚΟΥΣ ΠΟΛΕΜΟΥΣ**

Υπήρχαν δύο κόμματα στην Αθήνα. Το **δημοκρατικό** και το **αριστοκρατικό**. Το πολίτευμα εξελίσσεται και γίνεται ακόμα πιο δημοκρατικό από όσο ήταν στην εποχή του Κλεισθένη.

ΤΟ ΔΗΜΟΚΡΑΤΙΚΟ ΚΟΜΜΑ (ΕΦΙΑΛΤΗΣ, ΠΕΡΙΚΛΗΣ)

Το **462**π.Χ. εμφανίζεται στην πολιτική σκηνή της Αθήνας ο **Περικλής**. Βρίσκεται στο πλευρό του **Εφιάλτη** (αρχηγός του δημοκρατικού κόμματος). Ήταν η εποχή που το δημοκρατικό κόμμα κατάφερνε να εξοστρακίσει τον Κίμωνα, παίρνοντας την εξουσία.

Ένα από τα πρώτα μέτρα που πήρε ο Εφιάλτης ήταν ***να αφαιρέσει εξουσίες από τον Άρειο Πάγο***(προπύργιο του συντηρητισμού). Λίγο αργότερα ο Εφιάλτης δολοφονήθηκε και ο Περικλής έγινε αρχηγός του δημοκρατικού κόμματος.

**Ο ΠΕΡΙΚΛΗΣ**

**Πίστευε ότι οι πολίτες έπρεπε να είναι ίσοι απέναντι στο νόμο και να ζούν άνετα. Γι’ αυτό πήρε κάποια μέτρα :**

1. Έδωσε **μισθό**(οικονομική βοήθεια) στους πιο φτωχούς για να μπορούν να παρακολουθούν τις συνεδριάσεις της Εκκλησίας του Δήμου.
2. Καθιέρωσε τα **θεωρικά** (χρήματα που έδινε η πολιτεία στους φτωχούς για να πηγαίνουν θέατρο).
3. Άρχισε η **ανοικοδόμηση** μεγάλων δημόσιων έργων.

**ΟΙ 2 ΣΥΝΘΗΚΕΣ ΕΙΡΗΝΗΣ**

1) Με τους Πέρσες : **Η ειρήνη του Καλλία**με την οποία οι Αθηναίοι γίνονται κυρίαρχοι στο Αιγαίο.

2) Με τους Σπαρτιάτες : **Οι Τριακονταετείς Σπονδαί** (446 π.Χ.)